หุ้นเคลื่อนไหวในแดนลบปิดเช้าร่วง3.78จุด
ตลาดหุ้นวันที่ 25 พ.ค.ดัชนีปิดภาคเช้าที่  1,122 จุด ลดลง 3.78  จุด หรือ  -0.34%  มูลค่าการซื้อขาย 9,963.92 ล้านบาท
25 พ.ค. 2555

ตลาดหุ้นวันที่ 25 พ.ค.ดัชนีปิดภาคเช้าที่  1,122 จุด ลดลง 3.78  จุด หรือ  -0.34%  มูลค่าการซื้อขาย 9,963.92 ล้านบาท
บริษัทหลักทรัพย์เคทีซีมิโก้ มองว่าา ทิศทางการเคลื่อนไหวของตลาดในระยะสั้นยังคงผันผวนจากปัญหาความไม่แน่นอนของกรีซ คาดจะเห็นความชัดเจนในเดือนมิ.ย. ผนวกกับความเปราะบางของการฟื้นตัวเศรษฐกิจโลก ทำให้การฟื้นตัว ณ ขณะนี้ อาจไม่ยั่งยืน แนะนำให้ทยอย
ขายที่บริเวณแนวต้าน 1,133 จุด โดยเฉพาะหุ้นที่ราคาสูงกว่าปัจจัยพื้นฐาน แล้วรอจังหวะซื้อเมื่อราคาอ่อนตัว เน้นหุ้นที่มีแนวโน้มผลการดำเนินงานเติบโตดี
ด้านตลาดหุ้นต่างประเทศกลับมาคาดหวังอาจเห็นทางการประเทศสำคัญดำเนินนโยบายผ่อนคลายเพิ่มเติม หลังข้อมูลภาคการผลิตมีสัญญาณการชะลอตัวชัดเจน ความพยายามของยูโรโซนในการคงสถานะของกรีซ
บล.ฟินันเซีย ไซรัส มองว่าดัชนีในช่วงเดือน มิ.ย.-ก.ค. นี้มีโอกาสที่จะปรับตัวลงไปใกล้ๆ 1,070 จุดได้ จึงยังแนะนำให้ถือเงินสดไว้รอซื้อเมื่อดัชนีปรับตัวลงไปบริเวณดังกล่าวดีกว่า โดยมองแนวรับวันนี้  1,122-1,118 จุด และ 1,115-1,110 จุด ส่วนแนวต้าน  1,128-1,132 จุด
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
PTT มูลค่าการซื้อขาย 750.17  ล้านบาท  ปิดที่  307 บาท  ลดลง 6 บาท หรือ -1.92%PTTGC มูลค่าการซื้อขาย729.46  ล้านบาท  ปิดที่ 56  บาท  ลดลง 0.75 บาท หรือ  -1.32%BBL มูลค่าการซื้อขาย  405.00  ล้านบาท  ปิดที่  177.50 บาท  ลดลง 4 บาท หรือ  -2.20%KBANK มูลค่าการซื้อขาย  378.42  ล้านบาท  ปิดที่  148.50  บาท ไม่เปลี่ยนแปลงTOP มูลค่าการซื้อขาย 348.42  ล้านบาท  ปิดที่ 54.25  บาท   ลดลง 0.50 บาท หรือ -0.91%